text: McCartney-billetter revet væk
  28 april 2012 kl. 16.18
  I dag åbnede salget af billetter til Paul McCartney-koncerterne i Horsens.
  De første 25.000 ud af 60.000 billetter blev solgt på få timer.
  Arrangør Frank Panduro fra Horsens & Friends kunne i dag afsløre, at Paul McCartney giver ikke bare én men to koncerter i Horsens - den 30. juni og den 1. juli.
  Fans helt nord for Limfjorden var kommet for at sikre sig billetter.
  Kenneth Larsen fra Vodskov kørte hjemmefra i nat for at købe billetter til sig selv og kæresten. 
  De er så store fans af ex-Beatlen, at de vil se begge koncerter.
  